《水调歌头 立秋前一日述怀柬许岂凡》
清代·陈维崧

将相宁有种，坚子半成名。蚍蜉切莫撼树，听我短歌行。

薄俗人奴笞骂，末路妇人醇酒，一笑万缘轻。夫子知我者，试与说生平。

斫豪猪，炙走兔，掣长鲸。群儒龌龊可笑，我自习纵横。

明发西风削草，且约博徒会猎，小趁一秋晴。须作猬毛磔，箭作饿鸱鸣。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。